burgasdotpro/wikipedia huggingface dataset:
Musíme si pomáhat

Musíme si pomáhat je český film režiséra Jana Hřebejka a scenáristu Petra Jarchovského z roku 2000. Odohráva sa počas nemeckej okupácie počas 2. svetovej vojny a opisuje hrdinstvo rodiny, ktorá schovávala doma utečenca z koncentračného tábora. Film získal päťkrát Českého leva a bol nominovaný na Oscara za najlepší zahraničný film.
Petr Jarchovský neskôr pre Divadlo Na Jezerce prerobil film do divadelného predstavenia rovnakého mena.
Dej.
Smutným hrdinom filmu je penzionovaný úradník Josef Čížek (Bolek Polívka), ktorý sa počas vojny snaží spolu so svojou manželkou Mariou (Anna Šišková) prežívať v čo najväčšej tichosti. Musí sa prizerať, ako je židovská rodina Wienerovcov, ktorá Josefa predtým zamestnávala, odvážaná zo svojej vily do koncentračného tábora. Neskôr sa mladému Davidovi Wienerovi z koncentračného tábora podarí utiecť a pomoc príde hľadať do svojho rodného mesta. V noci tam narazí na Čížka, ktorý sa ho nakoniec rozhodne ukryť v skrýši u seba. Do konca vojny tak musí Čížek tolerovať správanie českonemeckého kolaboranta Horsta Prohasku (Jaroslav Dušek), ktorý je síce Čížkovým známym, ale na návštevy chodí kvôli jeho manželke Marii. Prohaska však vďaka svojím kontaktom na Gestapo chráni Čížkovcov pred kontrolami a v podstate tak chráni aj židovského utečenca, čo ho v závere, počas oslobodenia, zachráni pred trestom smrti za kolaboráciu.
Antifos (syn Priama)

Antifos ("Antifos") je v gréckej mytológii syn trójskeho kráľa Priama a jeho manželky Hekaby.
Antifos, syn trójskeho kráľa Priama, bol bojovníkom v trójskej vojne. V boji odvážne napadol oštepom achájskeho hrdinu Aianta. Antifos aj keď svoj cieľ minul, zasiahol Odyseovho spoločníka Leuka, ktorý sa chystal okradnúť mŕtvolu trójskeho bojovníka. Smrteľne zranený Leukos nato padol na mŕtveho Trójana a prikryl ho vlastným telom. Odyseus sa potom v túžbe po pomste na bojisku po útočníkovi okamžite rozhliadol a keď siahol po oštepe, Trójania sa dali na bezhlavý útek. Odyseus následne po nich prudko vymrštil svoj oštep a zasiahol Priamovho nevlastného syna Démokoota.
Čoskoro si však aj Antifata našla smrť. Zomrel pod hradbami Tróje spolu so svojim bratom Isom rukou hlavného veliteľa achájskych vojsk Agamemnóna, ktorý im potom zvliekol skvostné brnenia.
Vlasta Děkanová

Vlasta Děkanová (* 5. september 1909, Praha – † 16. október 1974, Praha) bola česko-slovenská športová gymnastka, držiteľka striebornej medaily v súťaži družstiev žien z LOH 1936 v Berlíne.
Na majstrovstvách sveta 1934 v Budapešť, získala zlatú medailu vo viacboji jednotlivcov. Česko-slovenské družstvo získalo zlatú medailu. Roku 1938 na majstrovstvách sveta v Prahe, zvíťazila vo viacboji jednotlivcov a na kladine. V súťaži družstiev potom česko-slovenské gymnastky získali zlatú medailu.
Majstrovstvá Afriky v basketbale žien 2013

Majstrovstvá Afriky v basketbale žien 2013 boli v poradí 21. Majstrovstvá Afriky v basketbale žien, ktoré organizuje Africká basketbalová federácia (FIBA Africa). Konali sa v meste Maputo, v Mozambiku od 20.29. septembra 2013, za účasti 10 tímov. Mozambik bol hostiteľom afrického šampionátu žien tretíkrát, keď predtým to bolo v rokoch 1986 (v Mapute) a 2003 (v Mapute a Nampule). Všetky zápasy sa odohrali v aréne Pavilhão do Maxaquene s kapacitou 3 000 divákov. Titul obhájily hráčky Angoly, ktoré vo finále zdolali domáci výber.
Turnaj bol zároveň kvalifikáciou na Majstrovstvá sveta 2014, ktoré sa uskutočnia v Turecku. Kvalifikovali sa na ne 2 najlepšie družstvá.
Nasadenie do výkonnostných košov.
Žrebovanie majstrovstiev prebehlo 31. mája 2013 podľa nasledovných výkonnostných košov:
Pozn: Číslo v zátvorke udáva umiestnenie v medzinárodnom rebríčku FIBA v roku 2012.
Momoiro Clover Z

 je japonská dievčenská idolová skupina. Bola založená v roku 2008.
Členky.
Bývalé členky.
Ostatné
Fyn

Fyn je s rozlohou 2 984,56 km² po Sjællande a Nørrejyske Ø ("Severojutský ostrov") tretí najväčší ostrov Dánska. Najväčším mestom na ostrove je Odense, tretie najväčšie dánske mesto.
Geografia.
S 456 128 obyvateľmi (1. január 2013) je zároveň aj druhým najľudnatejším dánskym ostrovom. Zo západu ho obmýva a od Jutského polostrova oddeľuje prieliv Malý Belt (vedú cezeň dva mosty) a od ostrova Sjælland na východe ho oddeľuje prieliv Veľký Belt, ktorý premosťuje Most cez Veľký Belt (po dánsky Storebæltsbroen). Z administratívneho hľadiska leží ostrov v regióne Južné Dánsko ("Syddanmark").
Obyvateľstvo.
Okrem Odense sú ďalšími významnými sídlami ostrova Svendborg (26 783 obyv.), Nyborg (16 454 obyv.), Middelfart (14 755 obyv.), Fåborg (7 249 obyv.) a Assens (6 017 obyv.).
Kiustendil

Kiustendil () môže byť:
Loveč

Loveč () môže byť:
Louis Cyr

Louis Cyr, vlastným menom "Cyprien-Cyr Noé" (* 10. október 1863, Saint-Cyprien-de-Napierville, Quebec – † 10. november 1912, Saint-Jean-de-Matha, Quebec) bol kanadský silák.
K jeho pozoruhodným výkonom patrí zdvihnutie tromi prstami a nosenie na chrbte. Podľa názoru bývalého predsedu "International Federation of Bodybuilding &amp; Fitness" Bena Weidera je Cyr najsilnejší muž, aký kedy žil.
Bandicam

Bandicam je program, ktorý slúži na nahrávanie videí a snímanie obrazovky z počítačových videohier. Je vyvíjaný spoločnosťou Bandisoft. 
Bandicam je shareware. V neregistrovanej verzií programu je možné nahrávať iba 10 minút do jedného súboru a na vrchu videa bude priehľadné logo Bandicam aj s odkazom na webové stránky programu. 
Bandicam je dostupný v 45 jazykoch. 
Možnosti záznamu.
Bandicam sa skladá z dvoch režimov. Jedným z nich je "DirectX/OpenGL" okienko, ktoré umožňuje zaznamenávať ciele vytvorené z API DirectX a OpenGL. Druhým je "obdĺžnik na obrazovke", ktorý môže byť použitý iba na záznam určitej oblasti na obrazovke počítača. Je tam aj nahrávanie obrazu z webovej kamery alebo zo zariadenia pripojeného k počítaču pomocou HDMI. V rohu obrazovky sa zobrazuje FPS. Bandicam môže nahrávať v rozlíšení až 2560 x 1600 a je navrhnutý tak, aby na moderných počítačoch nahrával videá v HD a to na 720p a 1080p. Podporuje hardwérovú akceleráciu cez OpenGL, NVENC, AMD APP a Intel QuickSync. Výstup videa je možné ukladať vo formáte AVI alebo MP4, snímky obrazovky do formátu BMP, PNG a JPEG, poprípade zvuk pri zázname videa do formátu WAV. Dĺžka videa je v plnej verzií neobmedzená.
Fiat 850

Fiat 850 je taliansky osobný automobil, typovo odvodený od "Fiatu 600". Model 850 bol stále dvojdverový, s motorom vzadu a mal mnohé mechanické prvky modelu 600. Mal však novú priestrannejšiu karosériu a nový 4-valcový vodou chladený motor s objemom 843 cm³. Vyrábali sa dva verzie sedanu: "Normale" s výkonom 25 kW a "Super" s výkonom 28 kW.
V roku 1965 boli uvedené vzhľadovo lepšie a ľahšie ovládateľné modely Fiatu 850, za ktorými nasledovali kupé a spider. Kupé bolo označované ako "Centro Stile Fiat" a vyrábané v závode Fiat. Model spider bol označený ako "Bertone" a bol vyrábaný v tomto závode (Bertone).
Vyladené motory dosahovali v Cupé výkon 35 kW, v Spideri 97 kW a predné diskové brzdy nahradili pôvodne bubnové brzdy. V roku 1966 bola k dispozícii aj poloautomatická prevodovka bez používania spojkového pedála.
V tejto skupine bol ponúkaný aj model "Familiare", ktorý nahradil staršiu 600 Multiplu. Aj tento model mal tri rady sedadiel. Bol vyrábaný až do roku 1976 a od roku 1970 bol osadený motorom s objemom 903 cm³.
V roku 1968 sa začal predávať inovovaný "850 special". Bol to sedan s motorom Cupé a diskovými brzdami. Elegantný variant Sport Spider mal odteraz dve predné svetla a Sport Cupé sa vyznačoval štyrmi svetlami. Oba modely boli vybavené motormi s objemom 903 cm³ s výkonom 39 kW
Napriek tomu, že motor bol umiestnený vzadu, Fiat 850 sa riadil veľmi ľahko a na dôvažok poskytoval oveľa viac miesta ako priestorovo obmedzený Fiat 600, z ktorého bol odvodený.
Viborg

Viborg je dánske mesto v regióne Stredné Jutsko. Mesto samotné má 38 261 obyvateľov, obec 94 333 obyvateľov (stav k: 1. 1. 2013). V meste sídli druhý najúspešnejší dánsky ženský hádzanársky klub - Viborg HK.
Geografia.
Mesto leží vo vnútrozemí Jutského polostrova. Je správnym strediskom obce Viborg i samotného Stredného Jutska.
Patrik Štiglic

Patrik Štiglic (* 6. jún 1987, Bratislava, Slovensko) je reprezentant Slovenska v klasickej kulturistike. V roku 2013 získal zlatú medailu na ME v kulturistike v Moldavsku v kategórii do 175 cm. V súčasnosti súťaží za bratislavský klub Sokol Vinohrady a jeho trénerom je Marian Čambal .
Thessalos

Thessalos môže byť:
Majstrovstvá sveta v hokeji na kolieskových korčuliach mužov 2013

Majstrovstvá sveta v hokeji na kolieskových korčuliach mužov 2013 boli v poradí 41. majstrovstvá sveta v hokeji na kolieskových korčuliach mužov, ktoré organizuje Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Konali sa v mestách Luanda a Namibe, v Angole od 20.28. septembra 2013, za účasti 16 tímov. Anglicko, ktoré si vybojovalo účasť z MS "B", sa z turnaja odhlásilo; nahradilo ho družstvo Uruguaja, ktoré skončilo štvrté na MS "B". Angola bola prvým africkým hostiteľom svetového šampionátu mužov. Prvenstvo obhájili hokejisti Španielska, pre ktorých to bol už 16. titul, z toho piaty v rade.
Organizátor.
O usporiadanie MS 2013 sa uchádzali 3 kandidáti. Okrem Angoly aj Francúzsko s dejiskom v La Roche-sur-Yon a Portugalsko v Porte. Angolská Luanda bola zvolená valným zhromaždením CIRH za organizátora 29. októbra 2010 v rakúskom Dornbirne. Zápasy sa odohrali v 2 arénach: Pavilhão multi-desportivo de Luanda v Luande s kapacitou 12 000 divákov a Pavilhão Welwitschia Mirablis v Namibe s kapacitou 3 000 divákov.
Skupiny.
Pozn: Číslo v zátvorke udáva umiestnenie v medzinárodnom ELO rebríčku k 15. októbru 2011.
Lesnícka ulica

Lesnícka ulica je ulica:
Letecká ulica

Letecká ulica je ulica:
Svetový pohár juniorských klubových tímov v ľadovom hokeji 2012

Svetový pohár juniorských tímov 2012 bol druhý ročník celosvetovej súťaže mládežníckych klubových tímov v ľadovom hokeji organizovaný Mládežníckou hokejovou ligou v spolupráci s IIHF. Konal sa v dňoch 18. až 26. augusta 2012 rovnako ako jeho prvý ročník v ruskom Omsku. Okrem ôsmich klubových celkov sa turnaja zúčastnili aj juniorské reprezentačné výbery a do 20 rokov. Desať účastníkov turnaja bolo rozdelených do dvoch skupín, z ktorých prví dvaja postúpili do semifinále.
Play-off.
Všetky zápasy play-off sa odohrali v Omsk Aréne.
Omský čas je oproti Stredoeurópskemu letnému času posunutý 5 hodín dopredu.
Carlow (grófstvo)

Carlow (, ) je grófstvo v juhovýchodnom Írsku v provincii Leinster. Je pomenované po meste Carlow na rieke Barrow, ktoré je jeho sídlom. Podľa sčítania uskutočneného v roku 2011 má grófstvo 54 612 obyvateľov.
Geografia.
Susedí s grófstvami Laois a Kildare na severe, s grófstvom Wicklow na severovýchode, s grófstvom Wexford na juhovýchode a s grófstvom Kilkenny na juhozápade.
Írčina.
Podľa sčítania 2011 z populácie staršej ako 3 roky (51 991 ľudí) ovládalo írčinu 38,4 % (19 972 obyvateľov). Tretina z nich ale írčinu používa iba v školstve, kde je vyučovanie írčiny povinné.
Korytnačka škárová

Korytnačka škárová alebo korytnačka skalná ("Malacochersus tornieri") je druh suchozemskej korytnačky z čeľade korytnačkovité.
Opis.
Má plochší tvar panciera, vďaka čomu si v anglosaskom svete získala názov (t. j. doslova „palacinková korytnačka“). Ploché sú preto, aby sa mohli schovať do skalných štrbín a tak uniknúť dravcom. Na predných končatinách má dlhé pazúry, prispôsobené k šplhaniu. Dorastá veľkosti 17 centimetrov. Dožíva sa 20 až 40 rokov. Váži asi 500 g. Často sa združujú do celkom početných skupín. Samice sú o niečo väčšej veľkosti ako samce, samica má tiež menší chvost.
V prirodzenom prostredí v najteplejších mesiacoch upadá do letného spánku (estivuje).
Potrava.
Patrí medzi bylinožravce. Živí sa trávou, listami a plodmi. V zajatí možno korytnačku kŕmiť lúčnymi rastlinami, rôznymi druhmi ovocia a zeleniny. Potrava by však mala byť obohacovaná vitamíno-minerálnymi prípravkami.
Reprodukcia.
Pári sa v januári a februári. Samce pri dvorení ľahko hryzú samicu do končatín, prípadne aj do hlavy. Samica kladie v júli a auguste 1 – 2 pomerne veľké podlhovasté vajcia. Zahrabáva ich na vyvýšených miestach do jamôk vyhĺbených v zemine. Malé korytnačky sa z vajec vyliahnu za 99 – 237 dní, v decembri. Karapax majú mláďatá dlhý okolo .
Výskyt.
Vo východnej Afrike žije v oblastiach od Njoro východne do Malindi v Keni, južne do Busisi, Smith Sound a Viktóriinmu jazeru v Tanzánii a juhovýchodne cez Ugogo do Lindi pri Indickom oceáne. Výskyt korytnačky je rozdrobený do navzájom izolovaných populácií. Obýva zastavané územia, skalnaté výbežky a úbočia aj viac zalesnené oblasti do nadmorskej výšky .
Sanitka 2

Sanitka 2 je pokračovanie legendárneho seriálu Sanitka z 80. rokov minulého storočia. V seriáli hrajú aj postavy z pôvodného seriálu.
Produkcia.
Sanitka je 13-dielny seriál, ktorý režíroval Filip Renč.
Antifos (syn Thessala)

Antifos ("Antifos") je v gréckej mytológii syn Thessala, syna hrdinu Hérakla.
V Homérovom epose Iliada sa uvádza, že Antifos, syn Thessala, priviedol so svojím bratom Feidippom na strane Achájcov do vojny proti Tróji, vojsko na tridsiatich lodiach a velil jednotkám z ostrovov Kalydnai, Kós, Karpathos, Kassos a Nisyros. Podľa starovekého autora Hygina, Antifos priplával z Nisyru k brehom Tróje s vojskom na dvadsiatich lodiach.
Antický autor Apollodoros z Atén zaznamenal, že Antifos sa v Grécku zmocnil územia Pelasgov a dobytú zem potom nazval po svojom otcovi Tesáliou.
Cavan (grófstvo)

Cavan (, ) je grófstvo na severe Írska v provincii Ulster. Je pomenované po meste Cavan, ktoré je jeho sídlom. Podľa sčítania uskutočneného v roku 2011 má grófstvo 73 183 obyvateľov. 
Geografia.
Cavan leží vo vnútrozemí Írska.
Cavan susedí so šiestimi grófstvami: s grófstvom Leitrim na západe, s grófstvami Fermanagh (Severné Írsko) a Monaghan na severe, s grófstvom Meath na juhovýchode, s grófstvom Longford na juhozápade a s grófstvom Westmeath na juhu. Hranica s grófstvom Fermanagh (70 km) je zároveň hranicou so Spojeným kráľovstvom.
Írčina.
Podľa sčítania 2011 z populácie staršej ako 3 roky (69 457 ľudí) ovládalo írčinu 36,4 % (25 280 obyvateľov). Niečo vyše tretina z nich (34,6 % - 8 744) írčinu používa iba v školstve, kde je vyučovanie írčiny povinné.
New York Knicks

New York Knicks (celým názvom New York Knickerbockers) je basketbalový tím hrajúci v NBA (National Basketball Association). Majiteľom tímu je miliardár Rupert Murdoch. New York Knicks hrá svoje domáce zápasy v hale Madison Square Garden.
Knicks vyhrali NBA 2-krát a to v rokoch 1970 a 1973.
Rozpis Knicks v sezóne 2013/2014.
 # Meno Váha Výška DN (YYYY–MM–DD) Pochádza z
 7 Anthony, Carmelo (C) 6 ft 8 in (2.03 m) 230 lb (104 kg) 1984–05–29 Syrakúzy
 42 Barron, Earl 7 ft 0 in (2.13 m) 250 lb (113 kg) 1981–08–14 Memphis (USA)
 77 Bargnani, Andrea 7 ft 0 in (2.13 m) 256 lb (116 kg) 1985-10-26 Taliansko
 6 Chandler, Tyson 7 ft 1 in (2.16 m) 240 lb (109 kg) 1982–10–02 Dominguez
 2 Felton, Raymond 6 ft 1 in (1.85 m) 205 lb (93 kg) 1984–06–26 North Carolina (USA)
 5 Hardaway, Jr., Tim 6 ft 6 in (1.98 m) 205 lb (93 kg) 1992-03-16 Michigan (USA)
 3 Martin, Kenyon 6 ft 9 in (2.06 m) 240 lb (109 kg) 1977-12-30 Cincinnati (USA)
 9 Prigioni, Pablo 6 ft 3 in (1.91 m) 185 lb (84 kg) 1977–05–17 Argentína
 21 Shumpert, Iman 6 ft 5 in (1.96 m) 220 lb (100 kg) 1990–06–26 Gruzínsko
 8 Smith, J. R. 6 ft 6 in (1.98 m) 220 lb (100 kg) 1985–09–09 St. Benedict's Prep (NJ)
 1 Stoudemire, Amar'e (C) 6 ft 11 in (2.11 m) 245 lb (111 kg) 1982–11–16 Cypress C
 18 Udrih, Beno 6 ft 3 in (1.91 m) 203 lb (92 kg) 1982-07-05 Slovinsko
 51 World Peace, Metta 6 ft 7 in (2.01 m) 260 lb (118 kg) 1979–11–13 St. John's
Špilár (priezvisko)

Špilár je slovenské priezvisko. Vyskytuje sa najmä na východnom Slovensku, najčastejšie je v Stropkove. V Česku sa vôbec nevyskytuje.
Známi nositelia.
Pozri v článku Špilár.
Colle Manora

Colle Manora je severotalianske vinárstvo, ktoré bolo založené v roku 1981 vinárkou Eleonorou Limonci. Nachádza sa v Taliansku v oblasti Monferrato. Usadlosť sa rozprestiera na 75 hektároch medzi obcami Quargnento a Fubine Monferrato. Vinice pokrývajú cca 20 ha mierne kopcovitého terénu. 
&lt;br&gt;V decembri 2000 kúpil vinársku usadlosť Colle Manora Giorgio Schön, syn známej milánskej módnej návrhárky Mily Schön, výhradný distribútor vozidiel Ferrari pre Lombardský región a vášnivý zberateľ tejto značky. 
Monferrato.
Monferrato ( v ang. Montferrat) je historicko-geografická oblasť talianskeho regiónu Piemont. Je to jedna z najznámejších talianskych vinárskych oblastí vo svete. Svoju reputáciu si vybudovala hlavne na červených a šumivých vínach. Je typická ílovitými pôdami z obdobia miocénu, suchou kontinentálnou klímou, suchými horúcimi letami a veľmi chladnými zimami. Tieto podmienky sú výnimočné vhodné na pestovanie viniča a väčšina oblasti je využívaná práve na tento účel. Vinársky priemysel je hlavným zdrojom miestneho hospodárstva a výrazne ovplyvnil miestnu kultúru a tradície. 
Odrodová skladba.
Okrem tradičnej odrody pre túto oblasť, ktorou je Barbera, Colle Manora pestuje šľachtené odrody Sauvignon, Pinot Nero, Cabernet Sauvignon, Merlot a Viognier.
Technika pestovania.
Po vysadení pre túto oblasť nových odrôd bolo nevyhnutné zvýšiť dôraz na prácu vo vinici. Colle Manora zaviedlo intenzívny program založený na prirodzenej ochrane viniča a zvýraznení typických vlastností každej odrody. Objem vypestovaného viniča na hektár je starostlivo znižovaný prestrihávaním a riedením výsadby s cieľom maximalizovať potenciál vínnej révy. Relatívne nízka úroda na hektár a na každú rastlinu, a znižovanie veľkosti plodu (bobúľ hrozna) zintenzívňuje typickú chuť a arómu danej odrody.
Spracovanie vínnej révy.
Výroba vína prebieha za využitia modernej technológie v oceľových termoregulovaných nádržiach. Nad celým procesom dohliada profesionálny vinár Piero Ballario.
Niektoré vína fermentujú a dozrievajú v malých sudoch z francúzskeho duba. V procese výroby zohráva drevo veľmi významnú úlohu. Dáva vínu potrebný čas a priestor na dozrievanie a konzervovaním pomáha zachovať charakterové vlastnosti vína po dlhú dobu bez použitia chemických prídavkov.
Odkazy.
www.collemanora.it 
www.monferrato.org
Jean-Paul-Preis

Jean-Paul-Preis (doslova "cena Jeana Paula") je nemecká literárna cena udeľovaná každé dva roky štátom Bavorsko. Od roku 2002 alternuje s Karl-Vossler-Preis. Cena nesúca meno Jeana Paula je dotovaná čiastkou 15 000 eur. Je udeľovaná nemeckým spisovateľom za celkové dielo.
Jewish Quarterly-Wingate Prize

Jewish Quarterly-Wingate Literary Prize je britská, každoročne udeľovaná, literárna cena. Je pomenovaná po magazíne "Jewish Quarterly" a zakladateľovi ceny Haroldovi Wingatovi. Odmeňovaní sú židovskí aj nežidovskí autori, ktorí žijú vo Veľkej Británii, Britskom spoločenstve národov, Európe a Izraeli a píšu o židovských témach.
Ilja Hurník

Ilja Hurník (* 25. november 1922, Poruba† 7. september 2013) bol český hudobný skladateľ, klavirista, hudobný pedagóg, dramatik a spisovateľ.
Život.
Narodil sa v Porube do rodiny učiteľov. V 11 rokoch začal skladať hudobné skladby a niektoré mu aj vyšli. Na začiatku svojej umeleckej dráhy bol podporovaný nemecky píšucou spisovateľkou a poetkou Mariou Stona, na ktorej zámku v Třeboviciach v Sliezsku bol častým hosťom. Jeho mecenáška mu umožnila vystupovanie pred kultúrnym publikom, ktoré sa schádzalo na jej zámku. Vyštudoval Matičné gymnázium v Ostrave. V roku 1938 musela jeho rodina utiecť pred sudetským zabratím do Prahy, kde ho na umeleckej škole vyučovali legendárni učitelia, klavirista Vilém Kurz, jeho dcéra Ilona Štěpánová-Kurzová a skladateľ Vítězslav Novák.
Pôsobil tu ako hudobník, dramatik a tiež ako spisovateľ. Ako pianista vystupoval veľa v zahraničí a zaujal predovšetkým interpretáciou Clauda Debussyho a Leoša Janáčka, vystupoval najmä spolu s Pavlom Štěpánom, s ktorým sa zaslúžili o renesanciu štvorručnej klavírnej hry. Nápady do svojich skladieb čerpal z ľudovej sliezskej intonácie, neskôr tiež z antických a biblických námetov.
V spisovateľskej oblasti sa preslávil svojimi knihami poviedok ("Trubači z Jericha", "Kapitolské husy"), psychologickými sondami skrytými do príbehov zo sveta hudby. Na svoju mladosť spomína v memoároch ("Dětství ve Slezsku").
Ako dramatik sa preslávil v rozhlasových hrách. Pôsobil na pražskom konzervatóriu a Vysokej škole múzických umení v Bratislave. Veľký ohlas mal jeho osemplatňový cyklus "Umění poslouchat hudbu", dnes znovu vydaný na CD. Skladal tiež piesne pre deti (všeobecne známa "Zasadím jablůňku").
Zomrel 7. septembra 2013 vo veku 90 rokov.
Majstrovstvá sveta v podhladinovom hokeji 2013

Majstrovstvá sveta v podhladinovom hokeji 2013 boli v poradí 18. Majstrovstvá sveta v podhladinovom hokeji, ktoré organizuje Svetová konfederácia činností pod vodou (CMAS). Konali sa v meste Jáger, v Maďarsku od 24.29. augusta 2013, za účasti 15 mužských a 16 ženských tímov. Okrem nich sa predstavilo spolu s juniorskými tímami do 19 a do 23 rokov a veteránmi dokopy 68 tímov zo 17 krajín. Maďarsko bolo prvým stredoeurópskym hostiteľom svetového šampionátu. Titul získali hokejisti Francúzska a hokejistky Nového Zélandu.
Vodní nádrž Dalešice

Vodní nádrž Dalešice (dosl. Vodná nádrž Dalešice) je priehradná nádrž s prečerpávacou elektrárňou, ktorá leží na rieke Jihlave, juhovýchodne od mesta Třebíč. Bola postavená v rokoch 1970 až 1978 a jej súčasťou je dolná nádrž Mohelno. Vzdutie hladiny je dlhé 22 km a siaha až k obci Vladislav. Maximálny objem nádrže 127,3 mil. m³ patrí k najväčším na Morave. Nadmorská výška vodnej plochy je 381,5 m.
Teleso hrádze.
Teleso hrádze je najvyššou hrádzou v Česku (100 m) a druhou najvyššou sypanou hrádzou v Európe (vyššia je hrádza priehradnej nádrže Gura Apelor v Rumunsku 168 m). Maximálna hĺbka 85,5 m je tiež najvyššia v Česku. Hrádza nádrže je sypaná tvorená rokfilovou technológiou s ílovým tesniacim jadrom. Dosahuje kóty 384 m n.m., je 350 m dlhá a 8 m široká. Nachádza sa na 66. riečnom kilometri a je verejnosti prístupná.
Stavba.
Stavba Dalešic začala v roku 1970 a trvala osem rokov. Najprv bol vybudovaný zaoblený betónový základ pre strojovňu. Tvar bol zvolený pre betónovú hrádzu. Pri podrobnejších geologických prieskumoch sa zistilo, že okolité prostredie nevyhovovalo pre betónovú hrádzu, preto bola zvolená sypaná hrádza z miestnych materiálov. Stredná vodotesná časť je z ílu.
Zaujímavosť: Pretože íl nesmie pri ukladaní navlhnúť, inak by hrozilo, že sa celá hrádza zosunie, bol navážaný niekoľkokrát, vždy totiž zmokol. Pri výstavbe tu v roku 1974 režisér Jiří Menzel natočil film "Kdo hledá zlaté dno".
Využitie.
Hlavným účelom je zdroj technologickej vody pre jadrovú elektráreň Dukovany, ktorá sa čerpá z VN Mohelno, krátkodobé nahradenie jedného bloku JEDU, výroba špičkovej elektrickej energie, dlhodobé vyrovnávanie prietoku v rieke, znižovanie povodňovej špičky v dolnom toku, sedimentácia nečistôt a rekreácia.
Vodná elektráreň.
Spoločne s vodnou nádržou Mohelno tvorí energetický komplex prečerpávacej vodnej elektrárne Dalešice s výkonom 4×120 MW, ktorá sa nachádza pod hrádzou nádrže Dalešice.
Lodná doprava.
Nádrž má aj rekreačné využitie, v jej okolí je veľa súkromných chát a niekoľko kempov, napr. „Hartvíkovická pláž“. Od 1. júla 2007 sa na Dalešickej priehrade plavila rekreačná loď "Vysočina". Ide o o loď s dĺžkou 26 m a hmotnosťou 30 ton. Do roku 2011 prevádzkovala lodnú dopravu spoločnosť Quarter, od roku 2012 mala byť prevádzkovateľom spoločnosť Jana Kočky zo Starče, ktorý ponúkol najlepšie podmienky a zvíťazil tak vo výberovom konaní. Ponúkol i novú loď pre plavbu po priehrade.
28. júla 2011 však spoločnosť Jana Kočku odstúpila z finančných dôvodov od zmluvy, nezískala totiž na dohodnutú novú loď dotáciu od Kraja Vysočina. Bola oslovená spoločnosť Aikon, ktorá sa umiestnila vo výberovom konaní na vedenie lodnej dopravy na Dalešickej priehrade na druhom mieste.
Spoločnosť AIKON sa bude po Dalešickej priehrade plaviť s loďou Horácko, ktorej kapacita je 115 miest na sedenie, pre cestujúcich je k dispozícii bar i preprava bicyklov.
Kuora malajská

Kuora malajská ("Cuora amboinensis") je sladkovodná korytnačka z čeľade Bataguridae.
Opis.
Je hnedo sfarbená, má žlté prúžky na hlave a krku. Karapax má hladký a klenutý so žltým prúžkom na jeho okraji. Plastrón má farbu pastelovo žltú s čiernymi a hnedými škvrnami, nevykrojený pri chvoste. Končatiny má šedočierne. Na prstoch má silné pazúry. Samce aj samice je neľahké odlíšiť. Samce majú dlhší, hrubší chvost a samičky majú klenutejší karapax. Je veľká 20 –  (karapax).
Dokáže sa celá uzavrieť do panciera. Niekedy sa vydá aj ďaleko od vody. Veľmi rada sa slní. Nie je plachá, možno ju teda zastihnúť na vyčnievajúcich kameňoch a kmeňoch. Žije asi 15 rokov. Je aktívna cez deň, k zimnému spánku sa neukladá.
Potrava.
Živí sa hmyzom, bezstavovcami, drobnými stavovcami, ale aj rastlinami a spadnutými plodmi. Potravu loví pod vodou aj zbiera na súši. Mláďatá sa živia takmer výhradne mäsom.
Reprodukcia.
Pohlavnej dospelosti samička dosahuje piatym až šiestym rokom a samec v ôsmich rokoch. Pred párením potrebuje osemtýždňový pokoj. Po období pokoja sa pári. Pri dvoriacom rituále samec vylezie na samičku a zatlačí pazúry na jej hlavu. Samička svoju hlavu zasunie do panciera a vystrčí svoju zadnú časť. K páreniu dochádza vo vode. Aj pri chove v zajatí sa dobre rozmnožujú.
Samica kladie vajcia dvakrát až štyrikrát za sezónu, v apríli až júni. Znáša 2 vajcia o hmotnosti 15 – 20 g. Inkubačná doba je asi 48 – 54 dní. Mláďatá vážia 14 g a sú veľké asi . Mláďatá trávia vo vode oveľa viac času, ako dospelé korytnačky.
Výskyt.
Obýva močiare, tône, zavlažovacie kanály, jazerá, rieky, plytké vody a vlhkú súš. Vyskytuje sa v juhovýchodnej Ázii, od Indie po Mjanmarsko, v krajinách Bangladéš, Malajzia, Thajsko, Filipíny, tiež na Kube, vysadená bola aj na Floride.
Patrila k najbežnejším korytnačkám v juhovýchodnej Ázii, ohrozuje ju však obchod s korytnačím mäsom, ktorý ju tlačí na pokraj vyhubenia.
Poruba (Ostrava)

Poruba je bývalá obec, od roku 1957 pripojená k Ostrave, od 24. novembra 1990 jeden z mestských obvodov štatutárneho mesta Ostrava. Nachádza sa na západe mesta, v jeho sliezskej časti a je jedným z najľudnatejších ostravských obvodov. Územie mestského obvodu sa skladá z celých katastrálnych území Poruba a Poruba-sever.
Územie mestského obvodu Poruba je akoby „klinom“ katastrálneho územia mestského obvodu Pustkovec rozdelené na dve takmer oddelené časti, ktoré sú prepojené iba úzkym koridorom cestnej komunikácie v Martinovskej ulici. Najstaršou časťou obvodu je tzv. stará Poruba, pôvodná obec, ktorej historické korene siahajú až do stredoveku. Väčšina z takmer 70 000 obyvateľov však žije v sídliskovej zástavbe, ktorá bola budovaná od začiatku 50. rokov 20. storočia. Na území obvodu nie sú väčšie priemyselné závody, obyvatelia väčšinou pracujú v iných častiach Ostravy. Nachádza sa tu niekoľko základných a stredných škôl. Od roku 1973 v Porube sídli Vysoká škola báňská – Technická univerzita Ostrava. Od roku 1992 je jej historické jadro mestskou pamiatkovou zónou.
Kostol svätej Kataríny (Ostrava)

Kostol svätej Kataríny je dominantou ostravského mestského obvodu Hrabová. Ide o renesančný drevený kostol zasvätený sv. Kataríne, ktorý bol po požiari 2. apríla 2002 znovu postavený v roku 2004, pričom boli využité fragmenty pôvodnej stavby. Boli použité aj pôvodné tesárske postupy – trámy do seba zapadajú natoľko dokonale, že nemuseli byť použité klince. Slávnostné otvorenie sa konalo 30. októbra 2004.
Pôvodný kostol bol unikátnou drevenou stavbou, ojedinelou aj v európskom meradle. Vznikol pravdepodobne v polovici 14. storočia, prvá písomná zmienka pochádza až z roku 1564. Podľa povesti stál pôvodne v Metyloviciach pri Frýdku-Místku, ale obyvatelia Hrabovej sa ho rozhodli odkúpiť. Rozobrali ho, po častiach dopravili do Hrabovej a znovu zložili. Kostol bol zo smrekovcového dreva a postavený bol v gotickom štýle.
K najcennejšiemu vybaveniu patrili sochy svätej Barbory a svätej Kataríny, ktoré boli nahradené sadrovými kópiami a ktorých originály sú uložené v Ostravskom múzeu. Najstarší zvon z roku 1600 bol zničený pri požiari v roku 2002, ostatné zvony boli použité pre vojnové účely v prvej a druhej svetovej vojne.
Geoemyda spengleri

Geoemyda spengleri je suchozemská korytnačka z čeľade Bataguridae.
Opis.
Dorastá dĺžky 13 až . Karapax má pretiahnutý a plochý, vzadu ozubený. Na jeho vrchu sa nachádzajú tri výrazné kýly. Majú svetlo- až mahagónovohnedú farbu. Plastrón majú tmavo hnedý až čierny so žltým lemom. Na hlave sú výrazné veľké guľaté oči a mohutný, ako u dravca zahnutý zobák. Samice majú na hlave a krku žltý pruh, samcom kresba chýba, majú dlhší a hrubší chvost. Tieto korytnačky dobre šplhajú. Na končatinách majú ostré pazúriky. Na predných nohách majú radu veľkých šupín. Koža aj šupiny sú červeno bodkované. Je korytnačkou suchozemskou, vodu má ale rada, vlhko je pre ňu nevyhnutné.
Potrava.
Sú to dravce aktívne cez deň. Sú teda mäsožravce. Živia sa rôznym hmyzom, druhmi slimákov, dážďovkami, myšami a inými drobnými stavovcami. V zajatí môžu jesť aj hovädzie mäso, potravu prijímajú najradšej živú. Rastlinnú potravu odmietajú.
Reprodukcia.
Pohlavnú dospelosť dosahujú asi v piatich rokoch. Inkubácia trvá asi 74 – 110 dní. Kladú väčšinou 1 – 2, zriedka 3 vajcia asi veľké. Pancier mláďat je veľmi mäkký, navrchu má výrazný stredový kýl. V zajatí je jej odchov problematický lebo zárodky umierajú skôr, než sa im podarí dostať sa zo škrupinky.
Výskyt.
Prirodzene sa vyskytuje v Číne, severnom Vietname, na Sumatre a Borneu. Vo voľnej prírode obývajú vlhké chladné lesy s priemernými teplotami v rozmedzí 18 – 23 °C. Žijú v popadanom lístí. Žije skryto, splynutie s okolitým prostredím pre ňu nie je problémom vďaka sfarbeniu. Vyskytuje sa v nadmorskej výške až do
Milujem Slovensko

Milujem Slovensko je slovenská súťažno-zábavná a vedomostná šou. Relácia sa začala vysielať 1. apríla 2013 na Jednotke. Originál pochádza z Holandska. 1. augusta 2018 RTVS oznámila, že v 7. sérii budú novými kapitánmi tímov Juraj Tabaček a Stanislava Kašperová. Adela Vinczeová a Daniel Dangl jednu sériu vynechali a vrátili sa v roku 2019.
Zoznam dielov.
1. séria (2013).
Víťaz série: Adela (8:7)
2. séria (2013).
Víťaz série: Adela (7:6)
3. séria (2014).
Víťaz série: Dano (7:8)
4. séria (2015).
Víťaz série: Adela (9:6)
5. séria (2016).
Víťaz série: Adela (8:7)
6. séria (2017).
Víťaz série: Dano (5:9)
7. séria (2018).
Víťaz série: Šoko (6:8)
8. séria (2019).
Víťaz série: Dano (5:9)
9. séria (2020).
Víťaz série: Remíza (8:8)
10. séria (2021).
Víťaz série: Adela (11:4)
11. séria (2022).
Víťaz série: Adela (7:6)
12. séria (2022).
Víťaz série: Adela (7:6)
13. séria (2023).
Víťaz série: Adela (10:6)
14. séria (20232024).
V 14. sezóne Milujem Slovensko došlo k úplnej zmene štúdia. Táto séria začne Silvestrovským špeciálom a bude pokračovať od 12. januára. Kapitánmi sú stále Dano Dangl a Adela Vinczeova. V tejto sérii program oslávi jubileiní 200. diel a bude mať celkom 18 epizód. 
Víťaz série: Dano (8:10)
Bod G

Bod G je erotogénna zóna vo vagíne, ktorej existencia zatiaľ nebola dostatočne vedecky preukázaná. U niektorých žien stimulácia tejto oblasti vedie k rýchlemu orgazmu.
História.
Názov G bod, celým názvom Gräfenbergov bod, je pomenovaný po nemeckom lekárovi austrálskeho pôvodu Ernstovi Gräfenbergovi, ktorý v roku 1950 publikoval objav, že existuje oblasť v ženskej vagíne, ktorá hrá dôležitú úlohu v ženskej sexualite.
Umiestnenie.
Bod G sa nachádza na vnútornej strane vagíny, niekoľko centimetrov za vaginálnym vchodom. Na povrchu je mierne zvrásnený. Táto časť je o niečo hrubšia ako okolitá oblasť a môže byť v tvare poloblúka. V dôsledku sexuálneho vzrušenia sa zväčšuje.
Lana Del Ray (album)

Lana Del Ray (alternatívny názov ako Lana Del Ray A.K.A. Lizzy Grant) je debutový štúdiový album americkej speváčky Lany Del Rey, ktorý vyšiel prostredníctvom hudobného vydavateľstva 5 Points Records pod speváčkiným pseudonymom Lizzy Grant.
Tento album bol vydaný 4. januára 2010 na iTunes, no speváčka sa krátko na to rozhodla vziať si práva na album späť.
Opätovné vydanie.
V januári 2012 bolo potvrdené, že Lana Del Rey vrátila práva zase 5 Points, a že ho plánuje v lete znova vydať. 
Jednotlivé pesničky boli zverejnené na YouTube a iných webstránkach, zatiaľ čo skladba „Yayo“ vyšla na jej EP nahrávke "Paradise".
Born to Die

Born to Die je druhý štúdiový album americkej speváčky Lany Del Rey, vydaný najskôr 27. januára v iTunes a 31. januára vo fyzickej forme. Tento album je zatiaľ aj jej najúspešnejším – doteraz sa predalo vyše 10 milióna kusov.
V júni 2011 podpísala Lana Del Rey zmluvu so Stranger Records. Už v októbri toho istého roku vydala pesničku Video Games ako singel, ktorá sa v tom roku stala internetovým letným hitom. Summertime Sadness sa v americkej hitparáde Billboard Hot 100 umiestnilo na 9. mieste 8. 9. 2013, čím je jej najúspešnejšou pesničkou v USA.
Alan Isler

Alan Isler (* 12. september 1934, Londýn – † 29. marec 2010, New York) bol britský spisovateľ žijúci od 18 rokov v USA.
V roku 1952 emigroval do Spojených štátov a v období 19671995 učil anglickú literatúru na Queens College, City University of New York. Jeho prvý román, "The Prince of West End Avenue ", vyhral v roku 1994 National Jewish Book Award. V nasledujúcom roku sa kniha zaradila medzi posledných dvanásť nominovaných na prestížnu Booker Prize. V roku 1996 získal literárnu cenu Jewish Quarterly-Wingate Prize. Posledné roky svojho života žil v New Yorku a Sag Harbour.
Majstrovstvá Európy vo flag futbale 2013

Majstrovstvá Európy vo flag futbale 2013 boli v poradí 6. Majstrovstvá Európy vo flag futbale, bezkontaktnej formy amerického futbalu 5 na 5, ktoré organizuje Európska federácia amerického futbalu (EFAF). Konali sa v Pesare, v Taliansku od 22.24. septembra 2013, za účasti 10 mužských a 6 ženských tímov. Pôvodne sa mal na turnaji zúčastniť aj mužský tím Švajčiarska. Nováčikmi turnaja boli mužské tímy Írska a Česka. Zápasy sa odohrali na 2 ihriskách v komplexe Campo Scuola Miralfiore. Titul obhájili flagfutbalisti Dánska a flagfutbalistky Rakúska.
Elias Stein

Elias Stein môže byť:
81. krídlo Sliač

81. krídlo Sliač je letecké krídlo Vzdušných síl Ozbrojených síl Slovenskej republiky sídliace na leteckej základni Sliač. Vo funkcii veliteľa 81. krídla je od 29. apríla 2022 ustanovený plukovník Ing. František Pytlík.
História.
V lokalite Tri Duby vzniklo letisko v tridsiatych rokoch. K 1. septembru 1937 bola na letisko nasťahovaná prvá letecká posádka. Počas Slovenského národného povstania z letiska operovala „kombinovaná letka slovenskej armády pod velením nadporučíka Mikuláša Šingloviča a 1. samostatný stíhací pluk pod velením štábneho kapitána Františka Fajtla.“ Z útvarov bojujúcich v SNP vznikol k 1. októbru 1949 Vojenský útvar 1105. K 1. januáru 1993 vznikla základňa, kde sídlil 1. stíhací letecký pluk Letectva a protivzdušnej obrany Armády Slovenskej republiky. Základňa nesie od 20. augusta 2002 meno jedného z najúspešnejších slovenských stíhacích pilotov v službách britskej RAF počas druhej svetovej vojny, generálmajora Otta Smika. Od 1. januára 2006 krídlo plní úlohy integrovanej vzdušnej obrany Aliancie.
Počas rekonštrukcie základne Sliač bolo krídlo v rokoch 2009 až 2010 dočasne dislokované na základni Malacky/Kuchyňa. Sťahovanie späť na Sliač sa začalo preletom lietadiel L-39 Albatros z Kuchyne 15. júla 2010. Prvým pilotom, ktorý pristál na zrekonštruované letisko bol por. Mário Nedelka, najmladší pilot krídla, ako symbol budúcnosti. Presunutie krídla naspäť na Sliač sa zavŕšilo 30. septembra 2010.
Dňa 15. júna 2011 bola na Letisku Sliač obnovená aj civilná doprava. K 1. novembru 2021 bolo krídlo premenované z Taktického krídla na 81. krídlo.
Predchádzajúce jednotky.
Súčasnému 81. krídlu predchádzali nasledujúce jednotky:
Poslanie a úlohy krídla.
Podľa vlastnej webovej stránky: „Primárnym poslaním 81. krídla je zabezpečovať nepretržitú obranu a ochranu vzdušného priestoru Slovenskej republiky a vzdušného priestoru Aliancie.“
Úlohami krídla sú:
Letecká technika.
81. krídlo disponuje touto leteckou technikou:
Charles Stein

Charles Stein môže byť:
Šakalí léta

Šakalí léta je česká muzikálová komédia Jana Hřebejka z roku 1993. Odohráva sa v Prahe v roku 1959 v okolí dejvického hotela Internacional.
Dej.
Do pokojného malomestského života nečakane zasiahne „muž odnikadiaľ“, mladý chuligán Bejby, ktorý svojim výstredným oblečením, gitarou a vášňou pre rock'n'roll rozbúri stojaté vody nielen chlapčenského sveta, ale aj sveta dospelých, snažiacich sa nemyslieť na neľahkú dobu, v ktorej musia žiť. Bejby svojím príchodom zasiahne do života čašníckeho pomocníka Edyho Drábka, okrskára Prokopa a jeho syna, prezývaného Kšanda, a svojím spôsobom aj do života barovej speváčky Milady a jej manžela, arogantného eštebáka Přemka.
LG Optimus

LG Optimus je séria smartfónov a tabletov, ktoré vyrába juhokórejská spoločnosť LG Electronics. Na prevažnej väčšine týchto zariadení beží operačný systém Android, na niekoľkých Windows Phone 7.
Zariadenia s Androidom.
Optimus L.
LG Optimus L je subséria uvedená v roku 2012. Obsahuje nasledovné modely:
Clare (grófstvo)

Clare (, ) je grófstvo na západe Írska v provincii Munster. Podľa sčítania uskutočneného v roku 2011 má grófstvo 117 196 obyvateľov.
Geografia.
Clare leží na západnom pobreží Írska, na východných hraniciach grófstva tečie rieka Shanon.
Clare susedí so štyrmi grófstvami: s grófstvom Limerick na juhu, s grófstvom North Tipperary na východe a s grófstvom Galway na severe.
Írčina.
Podľa sčítania 2011 z populácie staršej ako 3 roky (111 951 ľudí) ovládalo írčinu 48,1 % (53 853 obyvateľov). Niečo vyše štvrtina z nich (28,6 % – 15 402) írčinu používa iba v školstve, kde je vyučovanie írčiny povinné.
Antifos (syn Aigyptia)

Antifos ("Antifos") je v gréckej mytológii syn Aigyptia z Ithaky, spoločník ithackého kráľa Odysea v trójskej vojne a na jeho strastiplnej ceste do vlasti.
Antifos pochádzal z váženej ithackej rodiny. S ithackým kráľom Odyseom sa zúčastnil trójskej vojny a po vojne ho sprevádzal na ceste do vlasti. Návratu sa však už nedožil. Po pristátí na ostrove Kyklopov sa jeho družina rozhodla túto zem preskúmať. Odyseus si vybral dvanásť mužov a vošiel do najbližšej jaskyne, kde mali žiť tamojší obyvatelia, aby sa s jej majiteľom porozprával. 
Jaskyňa však bola prázdna a tak čakali až do večera, keď sa objavil obludný jednooký Kyklop Polyfémos s čriedou oviec. Muži sa ho zľakli a ukryli sa, ale on ich spozoroval, keď zatarasil vchod do jaskyne. Kyklop nečakal a schytil dvoch Odyseových druhov, zjedol ich a ráno ďalších dvoch. Večer prišiel rad aj na Antifa, ktorý bol ale zjedený ako posledný, lebo duchaplný Odyseus ponúkol Polyféma vínom a opojený obor o chvíľu zaspal. Odyseus potom so svojimi druhmi zaostril obrov kyjak, položil ho do žeravého popola a vrazil mu ho do oka. Keď neskôr slepý Polyfémos vypúšťal svoje ovce na pašu, Odyseus a šiesti jeho druhovia sa zachránili priviazaní pod bruchami oviec.
Polyfémos

Polyfémos ("Polyfémos") môže byť v gréckej mytológii:
Cork (grófstvo)

Cork (, ) je grófstvo na juhozápade Írska v provincii Munster. Podľa sčítania uskutočneného v roku 2011 má grófstvo bez Corku 399 802 obyvateľov. Samotné mesto Cork (resp. Cork City) (119 230) je z neho administratívne vyčlenené. Grófstvo spravuje Cork County Council, kým mesto Cork Cork City Council.
Je to rozlohou najväčšie írske grófstvo, počtom obyvateľov je (s Corkom i bez neho) druhým najľudnatejším grófstvom Írska.
Geografia.
Grófstvo Cork leží na juhozápadnom pobreží Írska.
Cork susedí so štyrmi grófstvami: s grófstvom Kerry na západe, s grófstvom Limerick na severe, s grófstvom South Tipperary na severovýchode a s grófstvom Waterford na východe.
Írčina.
Podľa sčítania 2011 z populácie staršej ako 3 roky (379 061 ľudí) ovládalo írčinu 46,8 % (177 536 obyvateľov). Necelá tretina z nich (29,6 % – 52 543) írčinu používa iba v školstve, kde je vyučovanie írčiny povinné.
Majstrovstvá Ruskej federácie v ľadovom hokeji žien

Majstrovstvá Ruskej federácie v ľadovom hokeji žien sú pravidelnou celosezónnou súťažou profesionálnych ženských hokejových tímov v Rusku. Úvodný ročník sa uskutočnil v sezóne 1995/96 za účasti šiestich tímov, ktoré sa stretli každý s každým trikrát. Prvým majstrom sa stal AO Lužniki Moskva, ktorý sa po niekoľkých zmenách názvov v roku 2007 presťahoval do Nižného Novgorodu a s dvanástimi titulmi je najúspešnejším klubom v histórii súťaže. 
Medailisti.
1) Klub sídli v meste Dmitrov v Moskovskej oblasti.
Slovenské a české hokejistky v súťaži.
Jana Kapustová po sezóne 2012/13 otehotnela a prerušila kariéru. Petra Pravlíková nemá zatiaľ pre sezónu 2013/14 uzavretú zmluvu.
Terstský záliv

Terstský záliv (, , ) je plytký záliv v severovýchodnej časti Jadranského mora. 
Terstský záliv je obklopený pobrežím Talianska, Slovinska a Chorvátska. Jeho pobrežná línia vedie od Grada cez Terst, Koper, Piran (Slovinsko) až po Savudriju (Chorvátsko). Vo východnej časti sa nachádza mesto Terst s veľkým prístavom, o niečo južnejšie je najvýznamnejší slovinský prístav Koper.
V Terstskom zálive sa nachádzajú 4 menšie zátoky:
Ari Folman

Ari Folman (* 17. december 1962, Haifa) je izraelský filmový režisér, scenárista a producent, potomok poľských Židov.
Životopis.
Ari Folman absolvoval roku 1980 vojenskú službu v izraelskej armáde a zúčastnil sa na izraelskej vojenskej akcii v Libanone. Potom cestoval niekoľko mesiacov po Ázii. Inšpirovalo ho to k štúdiu filmovej vedy po návrate do Izraela.
Už svojim absolventským filmom "Comfortably Numb " zaznamenal režisérsky úspech na filmovej škole. Ťažiskom dokumentu, ktorý vytvoril spolu s Ori Sivanom, boli iracké raketové útoky na Tel Aviv počas druhej vojny v Perzskom zálive v roku 1991. Film získal ocenenie na filmovom festivale v Jeruzaleme 1991 a v tom istom roku cenu Ophir, izraelskú filmovú cenu v kategórii „Najlepší dokument“.
V rokoch 1991 až 1996 sa Folman venoval dokumentom o konflikte na Blízkom východe a potom, opäť s Ori Sivan, natočil svoj prvý celovečerný film "Saint Clara" (1996). Bola to filmová adaptácia románu Pavla Kohouta. Po ďalších dokumentárnych filmoch nasledoval v roku 2001 druhý celovečerný film "Made in Israel", v roku 2008 "Valčík s Bašírom" a 2013 "Kongres" (adaptácia sci-fi Stanislawa Lema).
Antifos (syn Myrmidona)

Antifos ("Antifos") je v gréckej mytológii syn Myrmidona a jeho manželky Peisidiky, dcéry tesálskeho kráľa Aiola.
Antifos, syn Myrmidona a Peisidiky, je známy len z pera antického autora Apollodora z Atén, ktorý ešte zaznamenal, že bol brat fthijskeho kráľa Aktora.
Bozk

Bozk je cielené priloženie pier osoby k perám či inej časti tela inej osoby alebo k zvieraťu či veci. V závislosti od vášnivosti bozku a spoločenskej situácie môže byť vnímaný rôzne, najčastejšie ako prejav citovej náklonnosti alebo neverbálny pozdrav. Za svetový deň bozku sa považuje 6. júl.
Vášnivý bozk, pri ktorom sa zapája aj jazyk, ktorý vnikne do úst partnera sa označuje ako "francúzsky bozk". Je považovaný za analógiu súlože. V neskorom stredoveku sa nazýval "florentinský bozk", pričom ho katolícka cirkev považovala za ťažký hriech aj v manželstve pri súloži.
V prostredí mafie a moslimských teroristov sa zaužíval výraz "bozk smrti" ako analógia novozákonného Judášovho bozku, ktorým zradil Ježiša Krista. Je symbolom odsúdenia na smrť.
V náboženskej oblasti, predovšetkým v kresťanstve a islame, je bozk zároveň rituálnym obradom vyjadrujúcim úctu, napr. pobozkanie biskupského prsteňa, krucifixu či ikony. Pápež Ján Pavol II. bol tiež známy tým, že po príchode do štátu (obvykle po vystúpení z lietadla) symbolicky pobozkal zem, čím dával najavo úctu k danej krajine aj k Zemi ako prírode.
VARTA

VARTA AG (akronym z "Vertrieb, Aufladung, Reparatur Transportabler Akkumulatoren") je nemecká spoločnosť, vyrábajúca akumulátory pre automobilový a strojársky priemysel a spotrebný trh. Značka je od roku 2006 vlastnená spoločnosťami V. E. Beteiligungs GmbH a Buy-Out Beteiligungs-Invest AG.
História.
Spoločnosť bola založená v roku 1904 ako vedľajší podnik firmy Accumulatorenfabrik Aktiengesellschaft (AFA) a sídlila v Hagene vo Vestfálsku. Po prvej svetovej vojne firmu AFA získal Günther Quandt a obchodné aktivity VARTY tak začali rýchlo expandovať. Počas druhej svetovej vojny bola firma výrobcom batérií a akumulátorov pre Wehrmacht, ponorky a Luftwaffe.
Kerry (grófstvo)

Kerry (, ) je grófstvo na juhozápade Írska v provincii Munster. Podľa sčítania uskutočneného v roku 2011 má grófstvo 145 502 obyvateľov. Sídlom grófstva je mesto Tralee.
Je to rozlohou 5. najväčšie tradičné írske grófstvo a 13. podľa počtu obyvateľov.
Geografia.
Grófstvo Kerry leží na juhozápadnom pobreží Írska. Podnebie grófstva je vďaka Atlantiku a Golfskému prúdu extrémne oceánske, s malými teplotnými rozdielmi medzi zimou a letom.
Kerry susedí s dvomi grófstvami: s grófstvom Limerick na severovýchode a s grófstvom Cork na juhovýchode.
Kerry je jedno z najhornatejších oblastí Írska, leží tu aj jeho najvyšší bod – vrch Carrauntoohil.
Írčina.
Podľa sčítania 2011 z populácie staršej ako 3 roky (139 537 ľudí) ovládalo írčinu 45,9 % (64 105 obyvateľov). Niečo vyše štvrtina z nich (26,5 % – 17 015) írčinu používa iba v školstve, kde je vyučovanie írčiny povinné.
Nicky Romero

Nicky Romero, vlastným menom Nick Rotteveel (* 6. január 1989, Amerongen, Holandsko) je holandský housový DJ a hudobný producent. Počas svojej kariéry spolupracoval s interpretmi ako Tiësto, Fedde Le Grand, Sander van Doorn, David Guetta, Calvin Harris, Armand Van Helden, Avicii a Hardwell.
Mladosť.
Romero sa narodil a vyrastal v Holandsku. Na jeden rok sa presťahoval do Kingstonu v Kanade, neskôr sa však vrátil do Holandska aby pokračoval v štúdiu.
Tantrum Desire

Tantrum Desire je anglická drum and bassová dvojica pochádzajúca z juhovýchodného Londýna. Jej členmi sú Jay Faleye (producent/DJ) a Devin Smith (DJ). Dvojica vznikla v roku 2004 a momentálne má zmluvu s vydavateľstvom Technique Recordings. Do svojej tvorby včleňuje prvky housu, electra či dubstepu.
Lloyd Shapley

Lloyd Stowell Shapley (* 2. jún 1923, Cambridge, Massachusetts, USA – † 12. marec 2016, Tucson, Arizona, USA) bol americký ekonóm a matematik. Bol emeritným profesorom na University of California, Los Angeles, špecializoval sa na matematickú ekonómiu, najmä teóriu hier. V roku 2012 získal spolu s Alvinom E. Rothom Nobelovu cenu za ekonómiu.
Životopis.
Syn astronóma Harlowa Shapleyho získal doktorát v roku 1954 na Princeton University. Ako ekonóm pracoval od roku 1948, s prestávkou (19501953), do roku 1981 pre RAND Corporation. Od roku 1981 pôsobil ako profesor na University of California v Los Angeles. Medzi jeho významné príspevky vede patrí Shapleyova hodnota a Shapley-Shubikov index. Bol členom American Mathematical Society.
Levanduľová ulica

Levanduľová ulica je ulica:
Lieskovská cesta

Lieskovská cesta je ulica:
Lichardova ulica

Lichardova ulica je ulica:
Majstrovstvá Ruskej federácie v ľadovom hokeji žien 2010/2011

Majstrovstvá Ruskej federácie v ľadovom hokeji žien 2010/2011 boli šestnáste Majstrovstvá Ruska v ľadovom hokeji žien. Svoj štvrtý titul získal HK Tornado Moskovská oblasť sídliaci v meste Dmitrov v Moskovskej oblasti. V kádri tohto majstrovského tímu figurovala aj slovenská hráčka Jana Kapustová. Prvýkrát sa šampionátu zúčastnil Agideľ Ufa, ktorý nezískal ani jediný bod, ale v nasledujúcich dvoch sezónach skončil tretí. V sezóne 2011/2012 sa jeho hráčkou stala slovenská hokejistka Nicol Čupková a v sezóne 2012/13 ďalšia Slovenka brankárka Jana Budajová.
Konečná tabuľka.
Hralo sa systémom každý s každým šesťkolovo (trikrát doma, trikrát vonku, každý účastník odohral 30 stretnutí) bez play-off.
Bernardín

Bernardín môže byť:
Modestep

Modestep je anglická dubstepová/elektronická rocková skupina, ktorú v roku 2010 založili Josh Friend, Tony Friend, Matthew Curtis a Nick Tsang. Ich debutový album "Evolution Theory" bol vydaný 11. februára 2013. Z albumu bolo vydaných päť singlov „Feel Good“, „Sunlight“, „To the Stars“, „Show Me a Sign“ a „Another Day“.
Hudobný štýl a vplyvy.
Skupina Modestep spája prvky dubstepu a drum and bassu, ale tiež do svojej tvorby včleňuje hard rock, čo im dáva unikátny zvuk.
Skupina je zaraďovaná ku skupinám Pendulum alebo The Prodigy pre svoj hudobný štýl, ale sú schopní hrať s interpretmi ako Skrillex, Flux Pavilion, Ed Sheeran či The Script.